CELEX: 31987R3602
Language: el
Date: 1987-11-30 00:00:00
Title: Κανονισμός (ΕΟΚ) αριθ. 3602/87 της Επιτροπής της 30ής Νοεμβρίου 1987 που τροποποιεί τον κανονισμό (ΕΟΚ) αριθ. 2321/86 περί λεπτομερειών εφαρμογής του κανονισμού (ΕΟΚ) αριθ. 1336/86 του Συμβουλίου που καθορίζει την αποζημίωση για την οριστική εγκατάλειψη της γαλακτοκομικής παραγωγής

Avis juridique important

|

31987R3602

Κανονισμός (ΕΟΚ) αριθ. 3602/87 της Επιτροπής της 30ής Νοεμβρίου 1987 που τροποποιεί τον κανονισμό (ΕΟΚ) αριθ. 2321/86 περί λεπτομερειών εφαρμογής του κανονισμού (ΕΟΚ) αριθ. 1336/86 του Συμβουλίου που καθορίζει την αποζημίωση για την οριστική εγκατάλειψη της γαλακτοκομικής παραγωγής  

Επίσημη Εφημερίδα αριθ. L 339 της 01/12/1987 σ. 0059 - 0059

***** ΚΑΝΟΝΙΣΜΟΣ (ΕΟΚ) αριθ. 3602/87 ΤΗΣ ΕΠΙΤΡΟΠΗΣ  της 30ής Νοεμβρίου 1987  που τροποποιεί τον κανονισμό (ΕΟΚ) αριθ. 2321/86 περί λεπτομερειών εφαρμογής του κανονισμού (ΕΟΚ) αριθ. 1336/86 του Συμβουλίου που καθορίζει την αποζημίωση για την οριστική εγκατάλειψη της γαλακτοκομικής παραγωγής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1336/86 του Συμβουλίου της 6ης Μαΐου 1986 που καθορίζει την αποζημίωση για την οριστική εγκατάλειψη της γαλακτοκομικής παραγωγής (1), όπως τροποποιήθηκε τελευταία από τον κανονισμό (ΕΟΚ) αριθ. 776/87 (2), και ιδίως το άρθρο 5,  Εκτιμώντας:  ότι ο κανονισμός (ΕΟΚ) αριθ. 2321/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1119/87 (4), προβλέπει ημερομηνίες λήξεως για την υποβολή και αποδοχή των αιτήσεων παύσεως της γαλακτοκομικής δραστηριότητας· ότι ορισμένα κράτη μέλη συναντούν διοικητικές δυσκολίες για να τηρήσουν τις περιόδους που καθορίστηκαν και, συνεπώς, θα πρέπει να ληφθούν υπόψη οι δυσκολίες αυτές και να παραταθούν κατά μερικές εβδομάδες οι εν λόγω περίοδοι·  ότι η αποζημίωση για την παύση της γαλακτοκομικής δραστηριότητας καταβάλλεται σε όλους τους ενδιαφερόμενους παραγωγούς σε ένα κράτος μέλος, είτε σε επτά χρόνια, είτε, με εθνική προχρηματοδότηση, σε μία ή δύο φορές· ότι οι παραγωγοί που βρίσκονται στο ίδιο κράτος μέλος μπορούν να βρεθούν σε διαφορετικές προσωπικές καταστάσεις που δικαιολογούν να πληρωθεί η αποζημίωση, είτε σε επτά χρόνια, είτε σε μία ή δύο φορές· ότι θα πρέπει, συνεπώς, να τροποποιηθεί κατά την έννοια αυτή το άρθρο 4 παράγραφος 2 του κανονισμού (ΕΟΚ) αριθ. 2321/86 ·  ότι το άρθρο 4 παράγραφος 1 δεύτερο εδάφιο επιτρέπει υπό ορισμένους όρους την προπληρωμή της πρώτης καταβολής της αποζημιώσεως· ότι θα πρέπει να διευρυνθεί η δυνατότητα αυτή μόλις διαπιστωθεί ότι ο παραγωγός πραγματικά και οριστικά σταμάτησε τη γαλακτοκομική παραγωγή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2321/86 τροποποιείται ως εξής:  1. Στο άρθρο 2 παράγραφος 1 πρώτο εδάφιο δεύτερη περίπτωση, η ημερομηνία «31 Οκτωβρίου 1987» αντικαθίσταται από την ημερομηνία «31 Δεκεμβρίου 1987».  2. Στο άρθρο 3:  - στην παράγραφο 1 στοιχείο β), η ημερομηνία «31 Δεκεμβρίου 1987» αντικαθίσταται από την ημερομηνία «31 Ιανουαρίου 1988»,  - στην παράγραφο 3, οι όροι «εάν είναι αναγκαίο έως τις 15 Φεβρουαρίου 1987» διαγράφονται.  3. Στο άρθρο 4:  - στην παράγραφο 1 δεύτερο εδάφιο, οι όροι «πριν από την αρχή της περιόδου αυτής» αντικαθίσταται από τους όρους «πριν από το τέλος της περιόδου»,  - η παράγραφος 2 αντικαθίσταται από το ακόλουθο κείμενο:  «2. Με την επιφύλαξη κλιμακώσεως σε οκτώ χρόνια της κοινοτικής χρηματοδοτήσεως όπως προβλέπεται από το άρθρο 2 παράγραφος 1 του κανονισμού (ΕΟΚ) αριθ. 1336/86, τα κράτη μέλη μπορούν, κατά παρέκκλιση από την παράγραφο 1 πρώτο και δεύτερο εδάφιο, να καταβάλουν την αποζημίωση σε μία ή δύο φορές σε όλους ή σε ορισμένους από τους ενδιαφερόμενους παραγωγούς.»  4. Στο άρθρο 6 δεύτερη περίπτωση η ημερομηνία «31 Δεκεμβρίου» αντικαθίσταται από την ημερομηνία «31 Ιανουαρίου 1988».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Νοεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 119 της 8. 5. 1986, σ. 21.  (2) ΕΕ αριθ. L 78 της 20. 3. 1987, σ. 8.  (3) ΕΕ αριθ. 202 της 25. 7. 1986, σ. 13.  (4) ΕΕ αριθ. L 109 της 24. 4. 1987, σ. 9.